钦定古今图书集成/明伦汇编/官常典/第617卷 > 祝瀚
## 钦定古今图书集成/明伦汇编/官常典/第617卷 > 祝瀚

按《绍兴府志》：“瀚字惟容，山阴人。成化中进士，历刑部
郎中。丰采才望，为时所推，擢南昌知府。南昌郡当会
省，号繁剧难治，瀚廉明有威，听决无滞。时逆濠势渐
炽，戕民黩货，瀚屡裁抑之，郡人赖以稍安。王府有鹤
带牌者，纵于道，民家犬噬之，濠牒府欲抵罪，倾夺其
赀。瀚批牒曰：‘鹤虽带牌，不识字，禽兽相争，何预人事’。”
濠卒不能逞、竟以中伤谢事归。